પોલીસસૂત્રોના જણાવ્યા અનુસાર રીટાબહેનના પતિ કલ્પેશભાઇ પટેલ બ‌િલ્ડિંગ કોન્ટ્રાક્ટર છે તથા અંકુરમાં સિઝનેબલ ધંધો કરે છે. ગઇ કાલે મોડી રાત્રે સમયસર જમવાનું નહીં બનાવવા મામલે કલ્પેશભાઇ પટેલ રીટાબહેનને ઠપકો આપીને ફ્લેટમાં દોસ્તો સાથે બેસવા માટે જતા રહ્યા હતા. રીટાબહેનને કલ્પેશભાઇની વાતનું લાગી આવતાં તે બાથરૂમમાં કેરોસીન લઇને ગયાં હતાં અને અગ્નિસ્નાન કરી લીધું હતું. બાથરૂમમાંથી ધુમાડા બહાર આવતાં તથા રીટાબહેનની બૂમો સાંભળતાંની સાથે ફ્લેટના રહીશો ભેગા થઇ ગયા હતા અને કલ્પેશભાઇના ઘરમાં જઇને રીટાબહેન પર લાગેલી આગ બુઝાવી હતી. આ ઘટનામાં રીટાબહેનનું ઘટનાસ્થળે મોત થયું હતું.